Rafia Zakaria

Rafia Zakaria (Karachi, Pakistan,1977) abokatu, feminista, kazetari eta idazle estatubatuarra da. Zakaria kronikagilea da Dawnentzat. The Nation, Guardian Books, The New Republic, The Baffler, Boston Review eta Al Jazeera komunikabideentzat idatzi izan du. Bere libururik ezagunena, Feminismo zuriaren aurka izenburupean euskaratu zen.

 Biografia 
Zakaria Karachin jaio zen, Pakistanen, eta 17 urte zituela gizon pakistanoamerikar batekin ezkonarazi zuten. Zakariak senar bortitzarengandik ihes egin zuen 2002an, 25 urte zituela. Zuzenbide Fakultatean sartu zen, eta filosofia politikoko graduondoko hirugarren zikloko diploma bat lortu zuen. Zakaria musulmana da, eta feminista musulman bezala identifikatzen da. Etxeko indarkeriaren biktimen izenean lan egin izan du. 

2021ean, Against White Feminism izeneko liburua argitaratu zuen. Bertan, pentsamendu feminista nagusian emakume zurien esperientziei eman zaien garrantzia kritikatzen du, emakume arrazializatuak baztertuta. The Guardian egunkariak eta The Arts Fuse on line aldizkariak kritikatu zuten liburua. Amaia Apalauza Ollok liburu hori euskaratu zuen, Feminismo zuriaren aurka (Elkar eta Jakin, 2023) izenburupean.

 Lanak 

 The Upstairs Wife: An Intimate History of Pakistan, Boston, Beacon Press, 2016 (ISBN 978-0807080467)
 Veil (Object Lessons), London, Bloomsbury Academic, 2017 (ISBN 978-1501322778)
 Against White Feminism: Notes on Disruption, New York, W. W. Norton & Company, 2021 (ISBN 978-1324006619)

 Erreferentziak 

 Kanpo estekak 



Kategoria:Pakistandarrak
Kategoria:Feminista musulmanak
Kategoria:XXI. mendeko kazetariak
Kategoria:Pakistango idazleak
Kategoria:Pakistango kazetariak